**Štatút:**

k súťaži Staň sa ilustrátorom pri príležitosti Bienále ilustrácií Bratislava 2021

(ďalej len „**Štatút“**)

# Organizátor Súťaže

Obchodné meno: 365.bank, a. s. konajúca prostredníctvom : 365.bank, a. s. , odštepný závod Poštová banka

Sídlo: Dvořákovo nábrežie 4, 811 02 Bratislava

IČO: 31 340 890

Zapísaná: v obchodnom registri Okresného súdu Bratislava I, oddiel: Sa, vložka č. 501/B

(ďalej len **Poštová banka** alebo **Organizátor**)

# Konanie Eventu

# Poštová banka ako Organizátor uvádza súťaž Staň sa ilustrátorom, ktorá sa uskutoční pri príležitosti konania Bienále ilustrácií Bratislava 2021 v termíne od 15. 10. 2021 do 28. 2. 2022 na Bratislavskom hrade (ďalej len “Súťaž”).

# Účastníci Súťaže

Do Súťaže sa môže zapojiť každá fyzická osoba do veku 18 rokov (vrátane), ktorá sa dostaví na Bienále ilustrácií Bratislava 2021 (ďalej len „Účastník Súťaže“) a splní podmienky súťaže v zmysle bodu 4. tohto Štatútu.

# Podmienky Súťaže

Podmienkami účasti v Súťaži je, že Účastník Súťaže na výkrese obsahujúcom už predtlačené logo Poštovej banky ho dotvorí podľa vlastnej fantázie. Pre zaradenie do Súťaže je potrebné, aby Účastník Súťaže, ktorý sa dostaví na Bienále ilustrácií Bratislava 2021, vyplnil zadnú stranu výkresu, na ktorú uvedie:

1. svoje kontaktné údaje v rozsahu: meno, priezvisko, adresa, email alebo telefónne číslo a zároveň v prípade, ak sa dostaví so školou, ktorú navštevuje, aj údaje v nasledujúcom rozsahu: názov školy, adresu školy, triedu, ktorú navštevuje, a e-mailový kontakt na triedneho učiteľa.

Následne je potrebné vytvorenú kresbu s vyplnenými údajmi vhodiť do pripraveného boxu Poštovej banky.

1. **Určenie** **víťaza Súťaže**

5.1 Po ukončení Bienále ilustrácií Bratislava 2021 budú všetky diela spĺňajúce podmienky podľa článku 4. tohto Štatútu doručené do Poštovej banky, z ktorých Organizátor vyberie podľa vlastného uváženia 21 víťazných prác, a to do 31. 3. 2022. Výherné diela budú ocenené vecnými cenami nízkej hodnoty, ako napr.: , t. j. eko fľaša, ceruzky, bublifuk, plyšový pes Many, prípadne iné vecné ceny.

5.2 Poštová banka Účastníkovi Súťaže, ktorý vytvoril víťaznú kresbu, oznámi získanie vecnej výhry do 14 pracovných dní odo dňa vyhodnotenia Súťaže podľa bodu 5.1 jeho kontaktovaním na uvedené telefónne číslo alebo e-mailovú adresu, ktorú Účastník Súťaže uviedol na výkrese podľa článku 4. tohto Štatútu. Organizátor zároveň s Účastníkom Súťaže a/alebo s jeho zákonným zástupcom alebo s jeho triednym učiteľom v prípade školy a škôlky dohodne stretnutie za účelom odovzdania Výhry alebo dohodne zaslanie výhry poštou na adresu výhercu. V prípade dohodnutého zasielania výhry poštou je kuriérska spoločnosť oprávnená od Účastníka súťaže alebo jeho zákonného zástupcu na mieste prevzatia požadovať preverenie poskytnutých osobných údajov na účel odovzdania výhry v rozsahu meno, priezvisko.

**6. Záverečné ustanovenia**

6.1 Organizátor si vyhradzuje právo kedykoľvek počas Trvania Súťaže zmeniť tento Štatút a Podmienky v ňom obsiahnuté. Všetky zmeny tohto Štatútu podľa tohto bodu Organizátor zverejní a sprístupní verejnosti spôsobom podľa tohto Štatútu.

6.2 Účastník Súťaže a  triedny učiteľ účasťou v Súťaži a dobrovoľným splnením podmienok účasti v Súťaži berú na vedomie, že Organizátor je ako prevádzkovateľ oprávnený v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane osobných údajov) a zákonom č. 18/2018 Z. z. o ochrane osobných údajov a o zmene a doplnení niektorých zákonov spracúvať ich osobné údaje v rozsahu meno, priezvisko, adresa, telefónne číslo a/alebo e-mail, adresa a názov školy prípadne e-mailový kontakt učiteľa triedy na účel vyhodnotenia Súťaže a ďalších činností súvisiacich s vyhodnotením Súťaže na dobu nevyhnutne potrebnú na vykonanie vyhodnotenia Súťaže, najdlhšie však na dobu dvoch (2) mesiacov odo dňa skončenia Súťaže. Ďalšie informácie o právach účastníka Súťaže a učiteľa triedy ako dotknutej osoby a podrobnostiach spracúvania osobných údajov sa nachádzajú v dokumente Informácie o spracúvaní osobných údajov, ktorý je možné nájsť na internetovej stránke [Poštovej](file:///C:\Users\brezakova\AppData\Local\Microsoft\Windows\INetCache\Content.Outlook\ZP5TFU32\Poštovej) banky www.postovabanka.sk/sutaze

6.3 Organizátorovi nevzniká povinnosť uhradiť Účastníkovi Súťaže a i triednemu učiteľovi náklady, ktoré mu vzniknú v súvislosti s jeho účasťou na Súťaži.

6.4 Tento Štatút je zverejnený na webovej stránke www.postovabanka.sk/sutaze a dátum účinnosti tohto Štatútu je 15. 10. 2021.

V Bratislave 15. 10. 2021.